ભરૂચ જિલ્લાના દહેજ નજીક રહિયાદ ખાતે આવેલ જીએનએફસીના ટીડીઆઈ પ્લાન્ટમાં રાત્રિ દરમિયાન ગેસ લીકેજ થતા દોડધામ મચી જવા પામી હતી. ગેસ લીકેજને પગલે રહિયાદ ગામના લોકો જીવ બચાવવા માટે ભાગતા અફરા–તફરીનો માહોલ સર્જાયો હતો. પચાસથી વધુ લોકો ગેસ લીકેજનો ભોગ બન્યા હતા. ઘટનાના પગલે કંપનીના અધિકારીઓ, ફાયર ફાઇટરો તથા પોલીસનો કાફલો રહિયાદ ખાતે દોડી આવ્યો હતો. વાગરા તાલુકાના રહિયાદ ગામ સ્થીત જીએનએફસી ટીડીઆઈ પ્લાન્ટમાં ગઇકાલે રાત્રે અચાનક જ ફોરજીન નામનો ગેસ લીકેજ થચો હતો.